ORDE do 18 de maio de 2005 de aprobación definitiva do proxecto de modificación puntual do POMR, nos ámbitos A (cruzamento rúa Subaco coa rúa Ramón Peinador) e B (lugar de San Pedro), do concello de Mondariz-Balneario (Pontevedra) (expediente PO-04017).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/06/2005

O concello de Mondariz-Balneario conta con Proxecto de ordenación do medio rural, aprobado definitivamente polo Pleno da Corporación Municipal do 17-1-2001, que foi posteriormente obxecto de modificación puntual, aprobada definitivamente polo Pleno da Corporación Municipal do 14-3-2002.
A documentación remitida consta de expediente administrativo e proxecto técnico do plan; o documento conta con informes favorables de Cultura, Estradas e Comisaría de Augas.
O obxecto deste proxecto refírese a dous ámbitos:
A: parcela de 1.962 m de solo urbano regulado pola ordenanza nº 3, na cal en virtude de convenio urbanístico, que se xunta no proxecto, se procede á regularización das vías e da parcela, con específica observancia das limitacións ao dominio derivadas da aplicación da Lei de augas, obténdose dúas zonas, unha de uso residencial de 1.502,80 m e outra de 460,09 m de uso e dominio público.
B: ámbito de 15.795 m, de solo de núcleo rural pendente de desenvolvemento mediante un Plan especial de mellora de núcleo, figura de planeamento hoxe derrogada, que se divide nas seguintes partes:
-Parcela 1: de 1.134,25 m, que se clasifica como de solo de núcleo rural regulado pola ordenanza 9 do POMR.
-Parcela 2: de 1.848,62 m, que se reclasifica como de solo urbano consolidado regulado pola ordenanza 4 do POMR.
-Parcela 3: de 12.813 m, que se reclasifica como solo urbano non consolidado.
De conformidade co sinalado no artigo 93.4º da Lei 9/2002, as modificacións de calquera dos elementos dos plans, proxectos, normas e ordenanzas suxeitaranse ás mesmas disposicións enunciadas para a súa tramitación e aprobación.
Terminada a fase de elaboración da modificación puntual, e inmediatamente antes da súa aprobación
inicial, o concello remitiu o expediente a informe preceptivo desta consellería, que foi emitido o 8-6-2004, de conformidade co disposto no artigo 85.1º da Lei 9/2002.
O Pleno do Concello, o 24-9-2004, acordou a aprobación inicial, publicada en prensa e no Diario Oficial de Galicia do 25-10-2004, co resultado da fase de información pública que consta no expediente tramitado e aprobado provisionalmente polo Pleno do Concello do 18-1-2005.
O conselleiro, por Orde do 29 de marzo de 2005, aprobou a modificación referente ao ámbito B (lugar de San Pedro), supeditándoa á presentación dun texto refundido, e suspendeu a relativa ao ámbito A (cruzamento rúa Subaco coa rúa Ramón Peinador), efectuando diversas observacións. Presentado polo concello o documento do texto refundido (ámbito B) nas condicións requiridas, e emendadas as observacións do ámbito A, enténdense cumpridas as exixencias da orde anterior.
Revisado o documento relativo á modificación puntual do Proxecto de ordenación do medio rural nos ámbitos A (cruzamento r/ Subaco con r/ Ramón Peinador) e B (lugar de San Pedro), apréciase a corrección das observacións efectuadas no ámbito A) e o texto refundido en canto ao ámbito B, de acordo coas indicacións seguintes:
-Ámbito A) (cruzamento rúa Subaco-rúa Peinador).
O expediente conta neste punto con informes favorables de Patrimonio, Estradas e Aguas.
Mantéñense os criterios da ordenanza 3, a aplicable ao contorno, concretándoa nos límites do predio ordenado.
Rectifícase o plano 0-2.
O fondo edificable mantense en 15 metros, variando as aliñacións para liberar o regato e crear un paseo fluvial e posibilitar a creación dunha rotonda.
Mantendo a edificabilidade atribuída pola ordenanza 3, obtense un lixeirísimo aumento de edificabilidade, de menos de 0,6%, que queda compensada polas maiores cargas e dotacións imputadas ao predio.
Clarifícase que a vía circulatoria lateral é de dominio privado con uso público en superficie.
En consecuencia, considérase axustada ao largo a modificación neste ámbito A.
-Ámbito B).
Apróbase o texto refundido referente a este ámbito, coa exclusión da referencia á exixibilidade do 20% de reserva de vivendas sometidas a algún réxime de protección pública, por non ser de aplicación neste tipo de solo e planeamento, de acordo coa disposición transitoria primeira da Lei 9/2002.
En consecuencia, de conformidade co establecido na Lei 9/2002, do 30 de decembro, de ordenación urbanística e protección do medio rural de Galicia,
e por proposta da Dirección Xeral de Urbanismo, desta mesma data,
DISPOÑO:
Artigo 1º
Aprobar definitivamente, nos termos sinalados nos fundamentos anteriormente recollidos, o proxecto de modificación puntual do POMR, nos ámbitos A (cruzamento rúa Subaco coa rúa Ramón Peinador) e o texto refundido do ámbito B (lugar de San Pedro), do concello de Mondariz-Balneario (Pontevedra), de acordo co previsto no artigo 85.5º a) da Lei 9/2002.
Artigo 2º
De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas da modificación aprobada definitivamente no BOP.
Disposición derradeira
Contra esta orde cabe interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de maio de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda